Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: szabályairól szóló 1/1975. (II. 5.) KPM–BM együttes rendelet (a továbbiakban: KRESZ) rendelkezéseinek
Paragraph Index: 619

2. A távfûtés versenyképességének javítása, a lakossági tüzelõberendezések által okozott szennyezés csökkentése A távfûtés versenyképességét céltámogatással és fûtéskorszerûsítési programokkal elõ kell segíteni. A zöldberuházásokon belül sor kerülhet a 20 évnél öregebb kazánok cseréjére, amellyel elsõsorban családi házak nyerhetnek támogatást. Az intézkedés illeszkedik az Új Széchenyi Terv programjaihoz, a Zöldgazdaság-fejlesztési program keretein belül nyílhat lehetõség „az energetikai innováció területén támogatandó témák” közül a tüzelõberendezések fejlesztésének támogatásáról szóló pályázati konstrukcióba illesztve. A jelenleg elérhetõ technológiák komplex felújítással a 70-80%-os kibocsátás csökkenést is lehetõvé tehetik. A cél megvalósításához szükséges: fûtéskorszerûsítésre irányuló pályázati rendszer létrehozása. Felelõs: energetikáért felelõs miniszter gazdaságpolitikáért felelõs miniszter környezetvédelemért felelõs miniszter Határidõ: 2012-tõl folyamatosan, a források rendelkezésre állásának függvényében Az intézkedés költségkihatásai: A fûtéskorszerûsítésre irányuló pályázati rendszer létrehozására nagyságrendileg 500 millió forintnyi pályázati keretre van szükség évente. Az intézkedés PM10 csökkentési potenciálja: A lakossági fûtés mintegy 36%-kal részesedik a PM10 kibocsátásból, amely a fa, az olaj, illetve egyéb tüzelõanyagok égetésének eredménye. A gáztüzelés PM10 kibocsátása elenyészõ, ezért a csökkentési potenciál a gáztüzelésû rendszerek fenntartásának függvénye. A távhõ, hatékonysága miatt továbbra is fenntartandó megoldás, mivel a legtöbb hõerõmû gáztüzelésû, amelyeknek szintén minimális a PM10 kibocsátása.

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes